# ROMÂNIA (nu produce efecte juridice)\*

**JUDEŢUL MUREŞ Inițiator**

**MUNICIPIUL TÂRGU MUREŞ PRIMAR**

**ARHITECT ŞEF SOÓS ZOLTÁN**

Nr. 434/22.01.2021

REFERAT DE APROBARE

privind schimbarea denumirii “Piața Memorandului” în Piața Gecse Dániel

 Prin adresa nr. 165/2020 a Oficiului Parohial Reformat Târgu Mureș II, înregistrată la instituția noastră sub nr. 70.228/2020, s-a solicitat “*inițierea schimbării denumirii Pieței Memorandului în Piața Gecse Dániel(cuprinde un numar de 17 imobile) și conferirea numelui de strada Memorandului unei alte străzi*”.

 În adresa Oficiului Parohial Reformat Târgu Mureș II se precizează faptul că Dániel Gecse (1768-1824) era un excelent epidemiolog al Târgu Mureșului, iar din 1817 medicul șef al orașului, ce a vindecat gratuit săracii la Institutul de Caritate înființat de el în urbea noastră.

 În 1807 guvernul l-a trimis în județul Hunedoara pentru a potoli holera, iar în 1813, în contextul epidemiologic din Țara Românească a fost delegat la Brașov, apoi în 1814 la Făgăraș.

 Numele lui Dániel Gecse a fost purtat de actuala stradă Ștefan cel Mare între 1905-1920 și 1940-1948. Dániel Gecse a fost totodată o personalitate dominantă a comunității reformate târgumureșene din secolul al XIX-lea.

 În contextul epidemiologic actual provocat de noul coronavirus, activitatea și sacrificiul medicului Dániel Gecse de la începutul secolului al XIX-lea primește o semnificație deosebită, demonstrând devotamentul istoric de care au dat dovadă în trecut și dau dovadă în prezent medicii dedicați jurământului hipocratic.

 Astfel, ținând cont de propunerea Parohiei Reformate Târgu Mureș II, în conformitate cu prevederile art.2 lit.d din O.G. nr. 63/2002 Comisia de atribuire și schimbare de denumiri a Municipiului Târgu Mureş întrunită la data de 23.12.2020 a propus schimbarea denumirii Pieței Memorandului în Piața Gecse Dániel.

Față de cele menționate mai sus facem următoarele precizări:

* Piața Memorandului poartă această denumire din anul 1986, conform Hotărârii Consiliului Popular al Județului Mureș nr. 14/1986, unde există un număr aproximativ de 17 imobile.
* la schimbarea denumirilor arterelor, acolo unde sunt locuințe, sediile sau spațiile unor societăți comerciale, am avut numeroase plângeri verbale din partea cetățenilor cu privire la timpul pierdut, costurile și deplasările la care sunt supuși pentru a modifica actele de proprietate, cele de identitate sau documentele persoanelor juridice, iar ținând cont de prevederile art.41 din O.U.G. nr. 97/14.07.2005 “În cazul în care, în condiţiile legii, se schimbă denumirea unor unităţi administrativ-teritoriale sau se aprobă reorganizarea ori trecerea în alt rang a unei unităţi administrativ-teritoriale, precum şi în situaţia în care se schimbă denumirea străzilor sau se renumerotează imobilele, cheltuielile pentru schimbarea cărţii de identitate şi a celorlalte documente prevăzute de prezenta ordonanţă de urgenţă se suportă din bugetele unităţilor administrativ-teritoriale respective”.
* precizăm că notarea în cartea funciară a modificărilor privind redenumirea nomenclaturii stradale și a numărului poștal se fac exclusiv în baza unei cereri depuse de către
* proprietar/persoană interesată sau împuternicit al acestuita la O.C.P.I. Mureș, precum și în

baza unui act administrativ emis pe numele proprietarului imobilului de către Municipiul Târgu Mureș în baza unei cereri și a unei taxe de 9 lei reglementată prin H.C.L. nr. 58/2020.

* precizăm că taxa pentru modificarea în cartea funciară a adresei imobilului este conform Ordinului nr. 16/2019 din 7 ianuarie 2019 privind aprobarea tarifelor pentru serviciile furnizate de Agenţia Naţională de Cadastru şi Publicitate Imobiliară şi instituţiile sale subordonate de 60 lei/imobil.

 Având în vedere cele expuse mai sus, înaintăm Consiliului Local Municipal proiectul de hotărâre alăturat, asupra căruia vă rugăm să decideți.

Aviz favorabil al Compartimentului de Specialitate

**ARHITECT ȘEF**

**arh. Miheț Florina Daniela**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

  **(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

privind schimbarea denumirii “Piața Memorandului” în Piața Gecse Dániel

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

a) Referatul de aprobare nr. 434 din 22.01.2021 inițiat de Primar Soós Zoltán prin Direcția Arhitect Șef privind schimbarea denumirii Pieței Memorandului în Piața Gecse Dániel.

b) Raportul comisiilor de specialitate din cadrul Consiliului Local Municipal Târgu Mureş.

 **În conformitate cu prevederile :**

* art. 2 lit. ,,d”, art. 3 alin. (1), art.5 alin.(1) și (2) din Ordonanța nr.63/2002 privind atribuirea sau schimbarea de denumiri, cu modificările și completările ulterioare,
* art. 41 din Ordonanța de Urgență nr. 97/2005 privind evidența, domiciliul, reședința și actele de identitate ale cetățenilor români, republicată,
* art. 80, art. 81 din Legea nr. 24/2000 privind normele de tehnică legislativă pentru elaborarea actelor normative, republicată,
* art. 7 alin.(1) și (2) din Legea nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare,

**H o t ă r ă ş t e** :

 Art. 1 Se aprobă schimbarea denumirii “Piața Memorandului” în Piața Gecse Dániel.

 Art. 2 Cheltuielile legate de confecționarea și montarea plăcuțelor cu denumirea străzii, respectiv cheltuielile legate de schimbarea actelor de identitate vor fi suportate din bugetul local al Municipiului Târgu Mureș.

**Art. 3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Arhitect Șef, Direcția Economică, Administrația Domeniului Public, Serviciului Public Comunitar Local de Evidență a Persoanelor Târgu Mureș.

**Art. 4** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Viză de legalitate**

**Secretar General al Municipiului Târgu Mureş,**

**Soós Erika**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**